Document ID: 32002D0947

Komisjoni otsus,
2. detsember 2002,
millega muudetakse komisjoni otsust 93/467/EMÜ, millega lubatakse liikmesriikidel Kanadast või Ameerika Ühendriikidest pärit koorimata tammepalkide (Quercus L.) osas ette näha erandeid nõukogu direktiivi 2000/29/EÜ teatavatest sätetest
(teatavaks tehtud numbri K(2002) 4761 all)
(2002/947/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 2002/36/EÜ, [2] eriti selle artikli 15 lõiget 1,
võttes arvesse Saksamaa taotlust
ning arvestades järgmist:
(1) Direktiivi 2000/29/EÜ sätete kohaselt ei tohi Kanadast ja Ameerika Ühendriikidest pärit koorimata tammepalke (Quercus L.) tammede närbumistõve tekitaja Ceratocystis fagacearum (Bretz) Hunt’i sissetoomise ohu tõttu põhimõtteliselt ühendusse tuua.
(2) Komisjoni otsusega 93/467/EMÜ, [3] viimati muudetud otsusega 2000/780/EÜ, [4] lubatakse Kanadast ja Ameerika Ühendriikidest pärit koorimata tammepalkidele (Quercus L.) teha erandeid, kui on täidetud erinõuded.
(3) Kõnealuse otsusega antud luba kaotab kehtivuse 31. detsembril 2002.
(4) Luba õigustavad asjaolud on endiselt aktuaalsed.
(5) Luba tuleks seetõttu piiratud ajaks pikendada, ilma et see piiraks komisjoni 19. septembri 2002. aasta otsuse 2002/757/EÜ (ajutiste erakorraliste fütosanitaarmeetmete kohta Phytophtora ramorum Werres, De Cock & Man in ‘t Veld sp nov. ühendusse sissetoomise ja leviku takistamiseks) sätete kohaldamist. [5]
(6) Seepärast tuleks otsust 93/467/EMÜ vastavalt muuta.
(7) Komisjon taotleb Kanadalt ja Ameerika Ühendriikidelt tehnilise teabe esitamist, mida on vaja tehnilistel nõuetel põhinevate kaitsemeetmete rakendamise edasiseks jälgimiseks.
(8) Käesoleva otsusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/467/EMÜ muudetakse järgmiselt.
1. Artiklis 3 asendatakse kuupäev "31. detsember 2002" kuupäevaga "31. detsember 2004".
2. I lisa 7. osas asendatakse number "2000/780/EÜ" numbriga "93/467/EMÜ, muudetud otsusega 2002/947/EÜ".
Artikkel 2
Käesolev otsus on adresseeritud liikmesriikidele.
Brüssel, 2. detsember 2002

Labels: 1
3
6
18
15